**Rhifyn 22 – Newyddion y byd**

Mae’r newyddion hwn yn cynnwys erthyglau am fwyd a ffermio.

|  |  |
| --- | --- |
| **12 Ebrill 2013 - Cwmni o ganolbarth Cymru yn cau am yr ail dro yn sgil sgandal cig ceffyl**  Caeodd Asiantaeth Safonau Bwyd Prydain y ffatri torri cig, Farmbox Meats, yn Llandre ger Aberystwyth am yr ail dro am faterion yn ymwneud â hylendid.  Gwaharddwyd gwaith yno am y tro cyntaf fel rhan o ymchwiliad yr ASB i gynnyrch cig wedi’u cam-labelu. Yn ddiweddarach, arestiwyd dau ddyn gan heddweision a oedd yn rhan o’r ymgyrch o ymosod ar sawl cwmni cyflenwi cig yn y DU.  Cafodd Farmbox Meats ei hail-agor ym mis Mawrth ar sêl bendith amodol, fodd bynnag tynnodd yr ASB y sêl bendith honno yn ôl eto yn gynnar ym mis Ebrill. |  |
| **27 Mai 2013 - Y Tywysog Charles yn beio’r sgandal cig ceffyl am gwymp mewn safonau ffermio**  Wrth sgwrsio mewn cynhadledd am ddiogelwch bwyd yn yr Almaen, siaradodd y Tywysog Charles am y sgandal cig ceffyl diweddar a beiodd y cwymp yn safonau cynhyrchu bwyd am yr hyn a ddigwyddodd.  “Mae’r sgandal cig ceffyl diweddar [wedi datgelu] sefyllfa ddyrys lle nad yw’r adwerthwyr mwyaf yn gwybod o le mae eu cyflenwadau cig yn dod.” Aeth y Tywysog yn ei flaen i ddweud bod bwydydd “rhad” mewn gwirionedd yn costio ffortiwn oherwydd yr effaith maent yn cael ar iechyd y bobl sy’n ei fwyta. |  |
| **10 Mehefin 2013 – Arbenigwyr bwyd y Cenhedloedd Unedig yn galw ar fwy o bobl i fwyta pryfed**  Mae adran Sefydliad Bwyd ac Amaethyddiaeth y Cenhedloedd Unedig yn dweud y dylai pob un ohonom fod yn bwyta pryfed os ydyn ni eisiau brwydro yn erbyn newyn, gwella maeth a lleihau llygredd.  Yn ôl yr adroddiad newydd, mae 2 biliwn o bobl yn bwyta pryfed fel rhan o’u diet yn barod. Mae’r angenfilod bach yn llawn protein a mwynau sy’n cynhyrchu llai o nwyon tŷ gwydr nag anifeiliaid fferm fel gwartheg a defaid.  “Mae pryfed ym mhob man ac maen nhw’n atgynhyrchu’n sydyn,” dywedodd yr asiantaeth. Ychwanegon nhw wedyn bod pryfed yn gadael “ôl troed amgylcheddol bach iawn.”  Mae’r ASB yn ymchwilio i weld pa bryfed bwytadwy y mae modd eu “ffermio” yn y dyfodol fel rhan o’r “Cynllun Pryfed Bwytadwy”. Bydd arbenigwyr yn edrych ar arachnidau fel sgorpionau a chorynnod fel ffynonellau bwyd posibl. |  |